ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ശിവമോഗയിലെ ദുരന്തത്തിൽ പ്രധാനമന്ത്രി അനുശോചിച്ചു
കർണ്ണാടകത്തിലെ ശിവമോഗയിൽ ക്വാറി സ്ഫോടനത്തിലുണ്ടായ ആൾനാശത്തിൽ പ്രധാനമന്ത്രി ദുഃഖം പ്രകടിപ്പിച്ചു.
"ശിവമോഗയിൽ ഉണ്ടായ ജീവഹാനിയിൽ ദുഃഖിക്കുന്നു. സന്തപ്ത കുടുംബങ്ങളെ അനുശോചനം അറിയിക്കുന്നു. പരിക്കേറ്റവർ എത്രയും വേഗം സുഖം പ്രാപിക്കട്ടെയെന്ന് പ്രാർത്ഥിക്കുന്നു. ദുരന്തത്തിൽപ്പെട്ടവർക്ക് സാധ്യമായ എല്ലാ സഹായവും സംസ്ഥാന ഗവൺമെന്റെ ചെയ്തുവരികയാണ് . " - പ്രധാനമന്ത്രി ട്വിറ്ററിൽ പറഞ്ഞു.
(
രാസവസ്തു, രാസവളം മന്ത്രാലയം
വളo മേഖലയുടെ പ്രോത്സാഹനത്തിന് എൻഡിഎ ഗവൺമെന്റ് നിരവധി നടപടികൾ സ്വീകരിച്ചതായി മന്ത്രി ഡി. വി. സദാനന്ദഗൗഡ
കർഷകരുടെ സേവനങ്ങൾക്കായി വളo മേഖലയെ പ്രോത്സാഹിപ്പിക്കുന്നതിന് ഗവൺമെന്റ് നിരവധി നടപടികൾ സ്വീകരിച്ചതായി കേന്ദ്ര രാസവളം മന്ത്രി ശ്രീ ഡി. വി. സദാനന്ദഗൗഡ. വളം ഉപയോഗവുമായി ബന്ധപ്പെട്ട പുതിയ വികസന നേട്ടങ്ങളെപ്പറ്റിയും സുസ്ഥിര കാർഷിക ഉൽപ്പാദനത്തിന്, വളത്തിന്റെ ശരിയായ അളവിലുള്ള ഉപയോഗത്തെ പറ്റിയും കർഷകരെ ബോധവത്കരിക്കുന്നതിന്, ഗവൺമെന്റ് നിരവധി നടപടികൾ ആവിഷ്കരിച്ചിട്ടുണ്ട്. ഇതിനായി വളം വകുപ്പ്, കാർഷിക സഹകരണ- കര്ഷക ക്ഷേമ വകുപ്പ്, കാർഷിക ഗവേഷണ വിദ്യാഭ്യാസ വകുപ്പ് എന്നിവ സംയുക്തമായി പരിപാടി സംഘടിപ്പിക്കുന്നു.
വളം, വളം-ഉൽപ്പാദന സാങ്കേതിക വിദ്യ എന്നീ മേഖലകളിൽ ഗവേഷണവും നൂതനാശയങ്ങളും പ്രോത്സാഹിപ്പിക്കുന്നതിന് വളം മന്ത്രാലയത്തിന് കീഴിലെ കേന്ദ്ര പൊതുമേഖലാ സംരംഭങ്ങൾ, ഇന്ത്യൻ കൗൺസിൽ ഫോർ ഫെർട്ടിലൈസേഴ്സ് ആൻഡ് ഫെർട്ടിലൈസർ ടെക്നോളജി റിസർച് എന്ന സംവിധാനം രൂപീകരിച്ചതായും ശ്രീ സദാനന്ദഗൗഡ പറഞ്ഞു.
രാജ്യരക്ഷാ മന്ത്രാലയം
ഇന്തോ-ഉസ്ബെക്കിസ്ഥാൻ സേന പരിശീലനം, ഡസ്റ്റലിക് അഭ്യാസത്തിന് റാണിഖേത്തിൽ സമാപനം
ഇന്തോ-ഉസ്ബക്കിസ്ഥാൻ സംയുക്ത സേന പരിശീലനം, 'എക്സർസൈസ് ഡസ്റ്റലിക്കിന്റെ' രണ്ടാം പതിപ്പ്, 2021 മാർച്ച് 19 വെള്ളിയാഴ്ച സമാപിച്ചു.
2021 മാർച്ച് 10ന് ആരംഭിച്ച സൈനിക പരിശീലനത്തിൽ, നഗര സാഹചര്യങ്ങളിൽ അടക്കമുള്ള വിഘടനവാദ പ്രതിരോധപ്രവർത്തനങ്ങൾ/തീവ്രവാദ വിരുദ്ധ നടപടികൾ എന്നിവയ്ക്ക് പ്രത്യേക പ്രാധാന്യം നൽകപ്പെട്ടു. ഒപ്പം യുദ്ധഉപകരണങ്ങളുടെ മികച്ച ഉപയോഗം ഉറപ്പാക്കുന്നതിന് സഹായകരമായ അനുഭവങ്ങളുടെ പങ്കുവെക്കലും ഇതിന്റെ ഭാഗമായി നടന്നു.
ഔദ്യോഗിക-സാമൂഹ്യപരമായ ബന്ധം കൂടുതൽ മെച്ചപ്പെടുത്തുന്നതിന് അഭ്യാസം ഇരു സേനകൾക്കും അവസരമൊരുക്കി.
കഠിനമായ പരിശീലനത്തിനുശേഷം ഇരു സേനകളും തങ്ങളുടെ പ്രഹരശേഷി വ്യക്തമാക്കുന്ന പ്രദർശനങ്ങളിലും പങ്കെടുത്തു. സൈനിക നടപടികളിൽ തീവ്രവാദ സംഘങ്ങൾക്ക് മേൽ ഇരു
സേനകൾക്കുമുള്ള ആധിപത്യവും ഇന്ത്യ ഉസ്ബെക്കിസ്ഥാൻ സൈനികർ പ്രദർശിപ്പിച്ചു
RRTN/SKY
ന്യൂനപക്ഷകാര്യ മന്ത്രാലയം
ഇന്ത്യയില്നിന്ന് ഇക്കുറി ഹജ്ജ് തീര്ത്ഥാടകരില്ല
കൊറോണ മഹാമാരിയുടെ പശ്ചാത്തലത്തില് ഇക്കൊല്ലം ഹജ്ജ് തീര്ത്ഥാടകരെ അയക്കരുതെന്ന സൗദി അറേബ്യയുടെ നിര്ദേശപ്രകാരമാണ് തീരുമാനം
ഹജ്ജ് യാത്രയ്ക്കായി അപേക്ഷിച്ചവര് അടച്ച മുഴുവന് തുകയും മടക്കിനല്കുമെന്ന് കേന്ദ്രന്യൂനപക്ഷകാര്യമന്ത്രി മുഖ്താര് അബ്ബാസ് നഖ്വി ; നേരിട്ട് ബാങ്ക് അക്കൗണ്ടിലേയ്ക്കു തുക മടക്കിനല്കാനുള്ള പ്രക്രിയ ആരംഭിച്ചു
സഹയാത്രികന്  ഇല്ലാതെ ഹജ്ജിനു പോകാന് അപേക്ഷിച്ച 2300 സ്ത്രീകള്ക്ക് ഇക്കൊല്ലത്തെ അപേക്ഷയുടെ അടിസ്ഥാനത്തില് 2021ല് ഹജ്ജിനു പോകാന് അവസരം: മുഖ്താര് അബ്ബാസ് നഖ്വി
മെഹ്റം ഇല്ലാതെ ഹജ്ജിനായി ഇനി അപേക്ഷ നല്കുന്നവര്ക്കും അടുത്ത വര്ഷം അനുവാദം: നഖ്വി
കൊറോണ മഹാമാരിയുടെ പശ്ചാത്തലത്തില്, സൗദി അറേബ്യ നല്കിയ നിര്ദേശത്തിന്റെ അടിസ്ഥാനത്തില് ഇക്കൊല്ലം ഇന്ത്യയില് നിന്ന് ഈ വര്ഷം ഹജ്ജ് തീര്ത്ഥാടകരുണ്ടാകില്ലെന്നു കേന്ദ്ര ന്യൂനപക്ഷകാര്യ മന്ത്രി ശ്രീ. മുഖ്താര് അബ്ബാസ് നഖ്വി. സൗദി അറേബ്യ സര്ക്കാരിന്റെ തീരുമാനത്തെ മാനിച്ചും ജനങ്ങളുടെ ആരോഗ്യവും ക്ഷേമവും കണക്കിലെടുത്തുമാണ് നടപടി. ഹജ്ജ് തീര്ത്ഥാടനവുമായി ബന്ധപ്പെട്ട വാര്ത്താസമ്മേളനത്തിലാണ് അദ്ദേഹം ഇക്കാര്യം വ്യക്തമാക്കിയത്.
സൗദി അറേബ്യയിലെ ഹജ്ജ്, ഉംറ മന്ത്രി ഡോ. മുഹമ്മദ് സാലെഹ് ബിന് താഹര് ബെന്റന്കേന്ദ്ര ന്യൂനപക്ഷകാര്യ മന്ത്രിയുമായി ടെലിഫോണില് സംസാരിച്ചിരുന്നു. കൊറോണ വ്യാപനത്തിന്റെ പശ്ചാത്തലത്തില് ഈ വര്ഷം  ഇന്ത്യയില് നിന്ന് ഹജ്ജ് തീര്ത്ഥാടകരെ ഹജ്ജിന് അയയ്ക്കരുതെന്ന് അദ്ദേഹം നിര്ദേശിച്ചതായി ശ്രീ. നഖ് വി പറഞ്ഞു. ലോകമെമ്പാടും കൊറോണ വെല്ലുവിളി നേരിടുന്നതിനാല് ഇക്കാര്യം അംഗീകരിക്കുകയും ചെയ്തുവെന്നും അദ്ദേഹം പറഞ്ഞു.
ഈ വര്ഷം ഹജ്ജിനായി ലഭിച്ചത് 2,13,000 അപേക്ഷകളാണ്. അപേക്ഷിച്ചവര് അടച്ച മുഴുവന് തുകയും മടക്കിനല്കും. തുക നേരിട്ട് ബാങ്ക് അക്കൗണ്ടിലേയ്ക്കു മടക്കിനല്കാനുള്ള പ്രക്രിയ ആരംഭിച്ചുവെന്നും മന്ത്രി വ്യക്തമാക്കി.
ഈ വര്ഷം 2300 ല് അധികം സ്ത്രീകളാണ് മെഹ്റം ഇല്ലാതെ ഹജ്ജ് നടത്താന് അപേക്ഷ നല്കിയിരുന്നത്. ഈ അപേക്ഷയുടെ അടിസ്ഥാനത്തില് ഇവര്ക്ക് 2021ല് ഹജ്ജ് തീര്ത്ഥാടനത്തിന് അനുമതി നല്കും. ഇനി അപേക്ഷിക്കുന്ന സ്ത്രീകള്ക്കും അടുത്ത വര്ഷം അനുമതി നല്കും.
2019ല് ആകെ രണ്ടു ലക്ഷം പേരാണ് ഇന്ത്യയില് നിന്ന് ഹജ്ജ് തീര്ത്ഥാടനത്തിനു പോയത്. ഇവരില് 50 ശതമാനം സ്ത്രീകളാണ്. 2018ല് മെഹ്റം  ഇല്ലാതെ മുസ്ലീം സ്ത്രീകള്ക്ക് ഹജ്ജിന് ഗവണ്മെന്റ് അനുമതി നല്കിയിരുന്നു. ഇതെത്തുടര്ന്ന് 3,040 സ്ത്രീകളാണ് മെഹ്റം ഇല്ലാതെ തീര്ത്ഥാടനത്തിനു പോയത്.
കഴിഞ്ഞ ദിവസം ഏറെ വൈകിയാണ് ഹജ്ജ് തീര്ത്ഥാടനം സംബന്ധിച്ച പ്രസ്താവന സൗദി അറേബ്യ പുറപ്പെടുവിച്ചത്. നിലവില് സൗദിയില് കഴിയുന്ന വിവിധ രാജ്യങ്ങളിലെ പൗരന്മാര്ക്കു മാത്രമാണ് ഹജ്ജ് തീര്ത്ഥാടനത്തിന് അവസരമുള്ളത്. കൊറോണ വ്യാപനത്തിന്റെ പശ്ചാത്തലത്തില് സുരക്ഷിതത്വവും പൊതുജനാരോഗ്യവും കണക്കിലെടുത്താണ് ഈ തീരുമാനം. സുരക്ഷാമുന്കരുതലുകളും സാമൂഹ്യ അകലവും പാലിച്ചാകും ഇത്തവണ ഹജ്ജ് തീര്ത്ഥാടന കര്മ്മങ്ങള്.
(
പ്രധാനമന്ത്രിയുടെ ഓഫീസ്
വനിതാ ബോക്സിംഗ് 57 കിലോ വിഭാഗത്തിൽ വെങ്കല മെഡൽ നേടിയതിന് ബോക്സിംഗ് താരം പർവീൺ ഹൂഡയെ പ്രധാനമന്ത്രി അഭിനന്ദിച്ചു.
ഏഷ്യൻ ഗെയിംസിൽ വനിതാ ബോക്സിംഗ് 57 കിലോ വിഭാഗത്തിൽ വെങ്കല മെഡൽ നേടിയതിന് ബോക്സിംഗ് താരം പർവീൺ ഹൂഡയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
എക്സിൽ പ്രധാനമന്ത്രി പോസ്റ്റ് ചെയ്തു;
"ബോക്സിംഗിൽ മറ്റൊരു മെഡൽ...
വനിതാ ബോക്സിംഗ് 57 കിലോ വിഭാഗത്തിൽ വെങ്കല മെഡൽ നേടിയ പർവീൺ ഹൂഡയ്ക്ക് അഭിനന്ദനങ്ങൾ. അവരുടെ കഠിനാധ്വാനത്തിന്റെ തെളിവാണ് ഈ മെഡൽ.
അവരുടെ ഭാവിക്ക് എല്ലാ ആശംസകളും!"
NS
(
പ്രധാനമന്ത്രിയുടെ ഓഫീസ്
തമിഴ്നാട്ടിലെ ചെങ്കൽപട്ടിൽ അപകടത്തെ തുടർന്നുണ്ടായ ജീവഹാനിയിൽ പ്രധാനമന്ത്രി അനുശോചിച്ചു
തമിഴ്നാട്ടിലെ ചെങ്കൽപട്ട് ജില്ലയിലുണ്ടായ അപകടത്തിൽ ഉണ്ടായ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
"ചെങ്കൽപട്ടിൽ ഒരു അപകടത്തിലുണ്ടായ ജീവഹാനിയിൽ വേദനിക്കുന്നു. പ്രിയപ്പെട്ടവരെ നഷ്ടപ്പെട്ടവരോടൊപ്പമാണ് എന്റെ ചിന്തകൾ. പരിക്കേറ്റവർ ഉടൻ സുഖം പ്രാപിക്കട്ടെ: പ്രധാനമന്ത്രി നരേന്ദ്ര മോദി "
-
പ്രധാനമന്ത്രിയുടെ ഓഫീസ്
നിയമനിർമ്മാണ സഭാധ്യക്ഷന്മാരുടെ 82-ാമത് അഖിലേന്ത്യ സമ്മേളനത്തെ പ്രധാനമന്ത്രി അഭിസംബോധന ചെയ്യും
നിയമനിർമ്മാണ സഭാധ്യക്ഷന്മാരുടെ 82-ാമത് അഖിലേന്ത്യ സമ്മേളനത്തെ
പ്രധാനമന്ത്രി ശ്രീ നരേന്ദ്ര മോദി 2021 നവംബർ 17 ന് രാവിലെ 10 മണിക്ക് വീഡിയോ കോൺഫറൻസിംഗിലൂടെ അഭിസംബോധന ചെയ്യും.
ഇന്ത്യയിലെ നിയമനിർമ്മാണ സഭകളുടെ പരമോന്നത സമിതിയായ ഓൾ ഇന്ത്യ പ്രിസൈഡിംഗ് ഓഫീസേഴ്സ് കോൺഫറൻസ്  2021-ൽ അതിന്റെ നൂറാം വാർഷികം ആഘോഷിക്കുകയാണ്. എഐപിഒസിയുടെ ശതാബ്ദി വർഷത്തിന്റെ സ്മരണയ്ക്കായി, ഓൾ ഇന്ത്യ പ്രിസൈഡിംഗ് ഓഫീസേഴ്സ് കോൺഫറൻസിന്റെ 82-ാം പതിപ്പ് നടക്കും. 2021 നവംബർ 17-18 തീയതികളിൽ ഷിംലയിൽ ചേരും. ആദ്യ സമ്മേളനം 1921-ൽ നടന്നതും ഷിംലയിലാണ് .
.
ലോക്സഭാ സ്പീക്കർ, ഹിമാചൽ പ്രദേശ് മുഖ്യമന്ത്രി, രാജ്യസഭാ ഡെപ്യൂട്ടി ചെയർമാൻ എന്നിവർ തദവസരത്തിൽ പങ്കെടുക്കും.
പ്രത്യേക സേവനങ്ങളും ഫീച്ചറുകളും
പെൻഷൻ അദാലത്ത് ജനുവരി 24 ന്
തിരുവനന്തപുരം ആദായ നികുതി ഓഫീസുകളിൽ നിന്ന് വിരമിച്ചവർക്കായുള്ള പെൻഷൻ അദാലത്ത് 2023 ജനുവരി മാസം 24 ചൊവ്വാഴ്ച രാവിലെ 10.30 മുതൽ ഉച്ചയ്ക്ക് ഒരു മണി വരെ കവടിയാർ ആദായനികുതി ഓഫീസിൽ വച്ചു നടക്കുന്നതാണ്. അദാലത്തിൽ പങ്കെടുക്കാൻ താല്പര്യമുള്ളവർ 2023 ജനുവരി 18 നകം നേരിട്ടോ തപാൽ വഴിയോ ഇ-മെയിൽ മുഖേനയോ ബന്ധപ്പെടേണ്ടതാണ്. പരാതികൾ അയയ്ക്കേണ്ട വിലാസം : സോണൽ അക്കൌണ്ട്സ് ഓഫീസർ, സി ബി ഡി റ്റി, നാലാം നില, വസന്തം ടവേഴ്സ്, പേരൂർക്കട, തിരുവനന്തപുരം - 695 005. ഇ-മെയിൽ : trivzaocbdt.2011@yahoo.com.
--ND--
(Visitor Counter : 40
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂഡൽഹി, ഒക്ടോബർ 15, 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 97.14 കോടി ഡോസ് വാക്സിൻ
കഴിഞ്ഞ 24 മണിക്കൂറിൽ 16,862 പുതിയ കേസുകൾ
രോഗമുക്തി നിരക്ക് 98.07%; 2020 മാർച്ച് മുതൽ ഏറ്റവും ഉയർന്ന നിരക്ക്
കഴിഞ്ഞ 24 മണിക്കൂറിനിടെ 19,391 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 3,33,82,100 ആയി
ചികിത്സയിലുള്ളത് ആകെ രോഗബാധിതരുടെ 1%-ത്തിലും താഴെ; നിലവിലെ നിരക്ക് 0.60%; 2020 മാർച്ച് മുതൽ ഏറ്റവും കുറഞ്ഞ നിരക്ക്
രാജ്യത്ത് നിലവിൽ ചികിത്സയിലുള്ളത് 2,03,678 പേർ; 216 ദിവസത്തിൽ ഏറ്റവും കുറവ്
പ്രതിവാര രോഗസ്ഥിരീകരണ നിരക്ക് ; കഴിഞ്ഞ 112 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക് ; കഴിഞ്ഞ 46 ദിവസമായി 3 ശതമാനത്തിൽ താഴെ
ആകെ നടത്തിയത് 58.88 കോടി പരിശോധനകൾ
(Visitor Counter : 94
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
(ന്യൂ ഡൽഹി: സെപ്തംബർ 22, 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 217.11 കോടി ഡോസ് വാക്സിൻ .
കഴിഞ്ഞ 24 മണിക്കൂറിൽ നൽകിയത് 15,85,343 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 46,342 പേർ; ചികിത്സയിലുള്ളത് ആകെ രോഗബാധിതരുടെ 0.10%
കഴിഞ്ഞ 24 മണിക്കൂറിനിടെ 5,291 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,39,78,271 ആയി; രോഗമുക്തി നിരക്ക് 98.71%
കഴിഞ്ഞ 24 മണിക്കൂറിൽ 5,443 പുതിയ കേസുകൾ റിപ്പോർട്ട് ചെയ്തു
പ്രതിദിന രോഗസ്ഥിരീകരണ നിരക്ക് 1.61%; പ്രതിവാര രോഗസ്ഥിരീകരണ നിരക്ക് 1.73%
ആകെ നടത്തിയത് 89.27 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 3,39,062 പരിശോധനകൾ
RRTN
മന്ത്രിസഭ
രാജ്യത്തെ ഗവേഷണ ആവാസ വ്യവസ്ഥയെ ശക്തിപ്പെടുത്തുന്നതിനായി നാഷണൽ റിസർച്ച് ഫൗണ്ടേഷൻ ബിൽ , 2023 പാർലമെന്റിൽ അവതരിപ്പിക്കുന്നതിന് കേന്ദ്ര മന്ത്രിസഭയുടെ അംഗീകാരം
പാർലമെന്റിൽ നാഷണൽ റിസർച്ച് ഫൗണ്ടേഷൻ  ബിൽ, 2023-ന്റെ അവതരണത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭ ഇന്ന് അംഗീകാരം നൽകി. ഇന്ത്യയിലെ അംഗീകൃത സർവ്വകലാശാലകൾ, കോളേജുകൾ, ഗവേഷണ സ്ഥാപനങ്ങൾ, ഗവേഷണ-വികസന ലബോറട്ടറികൾ എന്നിവയിലുടനീളം ഗവേഷണത്തിന്റെയും നവീകരണത്തിന്റെയും  വിത്ത് വിതയ്ക്കുകയും വളർത്തുകയും പ്രോത്സാഹിപ്പിക്കുകയും ചെയ്യുന്ന എൻആർഎഫ് സ്ഥാപിക്കുന്നതിന് ബിൽ വഴിയൊരുക്കും.
ബിൽ, പാർലമെന്റിന്റെ അംഗീകാരത്തിന് ശേഷം, ദേശീയ വിദ്യാഭ്യാസ നയത്തിന്റെ ശുപാർശകൾ അനുസരിച്ച് രാജ്യത്ത് ശാസ്ത്ര ഗവേഷണത്തിന് ഉയർന്ന തലത്തിലുള്ള തന്ത്രപരമായ ദിശാബോധം നൽകുന്നതിനുള്ള ഒരു പരമോന്നത ചട്ടക്കൂടായി എൻ ആർ എഫ് സ്ഥാപിക്കും. അഞ്ച് വർഷത്തേയ്ക്ക്  50,000 കോടി രൂപയുടെ മതിപ്പു ചിലവാണ് ഇതിനായി കണക്കാക്കിയിട്ടുള്ളത്.
ശാസ്ത്ര സാങ്കേതിക വകുപ്പ് എൻ ആർ എഫിന്റെ ഭരണപരമായ വകുപ്പായിരിക്കും. വിവിധ മേഖലകളിലെ പ്രമുഖ ഗവേഷകരും പ്രൊഫഷണലുകളും അടങ്ങുന്ന ഒരു ഗവേണിംഗ് ബോർഡ് എൻ ആർ എഫിനെ നിയന്ത്രിക്കും. എൻ ആർ എഫിന്റെ വ്യാപ്തി വിശാലമായതിനാൽ - എല്ലാ മന്ത്രാലയങ്ങളെയും സ്വാധീനിക്കുന്നതിനാൽ - പ്രധാനമന്ത്രി ബോർഡിന്റെ എക്സ് ഒഫീഷ്യോ പ്രസിഡന്റും കേന്ദ്ര ശാസ്ത്ര സാങ്കേതിക മന്ത്രിയും കേന്ദ്ര വിദ്യാഭ്യാസ മന്ത്രിയും എക്സ് ഒഫീഷ്യോ വൈസ് പ്രസിഡന്റുമാരായിരിക്കും. . എൻആർഎഫിന്റെ പ്രവർത്തനം നിയന്ത്രിക്കുന്നത് കേന്ദ്ര ഗവൺമെന്റിന്റെ പ്രിൻസിപ്പൽ സയന്റിഫിക് അഡൈ്വസർ അധ്യക്ഷനായ ഒരു എക്സിക്യൂട്ടീവ് കൗൺസിലായിരിക്കും.
വ്യവസായം, അക്കാദമിക്, ഗവൺമെന്റ് ഡിപ്പാർട്ട്മെന്റുകൾ, ഗവേഷണ സ്ഥാപനങ്ങൾ എന്നിവയ്ക്കിടയിൽ എൻആർഎഫ് സഹകരണം ഉണ്ടാക്കും, കൂടാതെ ശാസ്ത്ര-സേവന മന്ത്രാലയങ്ങൾക്ക് പുറമേ വ്യവസായങ്ങളുടെയും സംസ്ഥാന ഗവണ്മെന്റുകളുടെയും പങ്കാളിത്തത്തിനും സംഭാവനയ്ക്കുമായി ഒരു ഇന്റർഫേസ് മെക്കാനിസം സൃഷ്ടിക്കും. ഒരു നയ ചട്ടക്കൂട് സൃഷ്ടിക്കുന്നതിലും ഗവേഷണ-വികസനത്തിൽ വ്യവസായത്തിന്റെ സഹകരണവും വർധിച്ച ചെലവും പ്രോത്സാഹിപ്പിക്കുന്ന നിയന്ത്രണ പ്രക്രിയകൾ സ്ഥാപിക്കുന്നതിലും ഇത് ശ്രദ്ധ കേന്ദ്രീകരിക്കും.
2008-ൽ പാർലമെന്റിന്റെ ഒരു നിയമം വഴി സ്ഥാപിച്ച സയൻസ് ആൻഡ് എഞ്ചിനീയറിംഗ് റിസർച്ച് ബോർഡിനെ  ബിൽ റദ്ദാക്കുകയും എസ ഇ ആർ ബിയുടെ പ്രവർത്തനങ്ങൾക്ക് മുകളിലുള്ള പ്രവർത്തനങ്ങൾ ഉൾക്കൊള്ളുകയും ചെയ്യുന്ന വിപുലീകൃത അധികാരങ്ങളുള്ള എൻ ആർ എഫിൽ ഉൾപ്പെടുത്തുകയും ചെയ്യും.
--ND--
(
ധനകാര്യ മന്ത്രാലയം
SMS ലൂടെ GST NIL റിട്ടേണുകൾ സമർപ്പിക്കാൻ സംവിധാനമൊരുക്കി കേന്ദ്രസർക്കാർ
ന്യൂഡൽഹി, ജൂൺ 08, 2020
ചരക്കുസേവനനികുതി റിട്ടേണുകളുമായി ബന്ധപ്പെട്ട്, ശൂന്യം തിരിച്ചടവ്  ഉള്ളവർക്ക് SMS മുഖാന്തിരം FORM GSTR-3B പൂരിപ്പിക്കാൻ കേന്ദ്രസർക്കാർ ഇന്നുമുതൽ സൗകര്യമൊരുക്കി. രാജ്യത്ത് രജിസ്റ്റർ ചെയ്തിട്ടുള്ള 22 ലക്ഷം നികുതിദായകർക്ക് സഹായകരമാകുന്നതാണ് ഈ സുപ്രധാന നീക്കം. ഇതിലൂടെ GST സമർപ്പണനടപടികൾ കൂടുതൽ ലളിതമാക്കാൻ കഴിയും. GST സമർപ്പണത്തിനായുള്ള പൊതുവായ പോർട്ടലിൽ, ഓരോ മാസവും ലോഗിൻ ചെയ്താണ് നികുതിവിവരങ്ങൾ ഇപ്പോൾ സമർപ്പിക്കുന്നത്. എന്നാൽ പുതിയ സംവിധാനത്തിലൂടെ, NIL GST Return വിഭാഗത്തിൽപ്പെട്ടവർക്ക്, ലോഗിൻ ചെയ്യാതെ, SMS ലൂടെ തന്നെ റിട്ടേണുകൾ സമർപ്പിക്കാവുന്നതാണ്.
ഇതിനായി, SMS ലൂടെ Nil FORM GSTR-3B പൂരിപ്പിക്കാനുള്ള സംവിധാനം ചരക്കു സേവനനികുതി ശൃംഖല  പോർട്ടലിൽ ലഭ്യമാക്കിയിട്ടുണ്ട്. ഇത്തരത്തിൽ സമർപ്പിക്കുന്ന റിട്ടേണുകളുടെ നില, GST പോർട്ടലിലെ അക്കൗണ്ടിൽ ലോഗിൻ ചെയ്ത്, Services>Returns>Track Return Status വഴി പരിശോധിക്കാവുന്നതാണ്.
(Visitor Counter : 222
ആഭ്യന്തരകാര്യ മന്ത്രാലയം
അംഫാന്' ചുഴലിക്കൊടുങ്കാറ്റ് നേരിടാനുള്ള തയ്യാറെടുപ്പികള് എന്സിഎംസി അവലോകനം ചെയ്തു
(ന്യൂഡല്ഹി,മെയ് 19,2020:
അംഫാന് ചുഴലിക്കൊടുങ്കാറ്റ് നേരിടുന്നതുമായി ബന്ധപ്പെട്ടു
സംസ്ഥാനങ്ങളും കേന്ദ്ര മന്ത്രാലയങ്ങളും നടത്തിയ തയ്യാറെടുപ്പുകള്
ക്യാബിനറ്റ് സെക്രട്ടറി ശ്രീ. രാജീവ് ഗൗബയുടെ അധ്യക്ഷതയില് നാഷണൽ ക്രൈസിസ് മാനേജ്മന്റ് കമ്മിറ്റി  അവലോകനം ചെയ്തു. എന്സിഎംസിയുടെ
ഇതുമായി ബന്ധപ്പെട്ട മൂന്നാമത്തെ യോഗമാണിത്.
മെയ് 20 വൈകുന്നേരത്തോടെ വെസ്റ്റ് ബംഗാൾ തീരത്തു അംഫാന് ചുഴലിക്കൊടുങ്കാറ്റിന്റെ
പ്രത്യാഘാതം ഉണ്ടാകുമെന്നു പ്രതീക്ഷിക്കുന്നതായാണ് കാലാവസ്ഥാ നിരീക്ഷണ
വകുപ്പിന്റെ റിപ്പോര്ട്ട്. സംസ്ഥാനത്തിന്റെ തീരപ്രദേശങ്ങളില്
മണിക്കൂറില് 155 മുതല് 165 വരെ കിലോമീറ്റര് വേഗതയില് കാറ്റുണ്ടാകും;
ഇതിന് 185 കിലോമീറ്റര് വരെ വേഗത വര്ധിക്കാനും ഇടയുണ്ട്. കനത്ത മഴയും ഇതിനൊപ്പമുണ്ടാകും. കിഴക്കന്
മിഡ്നാപ്പൂർ , തെക്ക്, വടക്ക് 24 പര്ഗാനാസ്, ഹൗറ, ഹൂഗ്ലി,
കോല്ക്കൊത്ത ജില്ലകളില് ഇതിന്റെ പ്രത്യാഘാതം ഉണ്ടാകുമെന്നാണ്
പ്രതീക്ഷിക്കുന്നത്. 2019 നവംബര് 9നു ബംഗാള് തീരങ്ങളില് ആഞ്ഞടിച്ച
ബുള്ബുള് ചുഴലിക്കാറ്റിനേക്കാള് തീവ്രമായ നാശനഷ്ടങ്ങള്
ഉണ്ടാകുമെന്നാണ് കണക്കാക്കുന്നത്.
ഒഡീഷയിലെ ജഗത്സിംഗ്പുര്, കേന്ദ്രപാദ, ഭാദ്രക്, ജജ്പുർ , ബാലസോര്
ജില്ലകളില് ചുഴലിക്കാറ്റം കനത്ത മഴയുമുണ്ടാകും.
എന്സിഎംസിയെ തങ്ങളുടെ തയ്യാറെടുപ്പുകളെ കുറിച്ച് ഒഡീഷ ചീഫ് സെക്രട്ടറിയും ബംഗാള്
അഡീഷണല് ചീഫ് സെക്രട്ടറിയും അറിയിച്ചു. താഴ്ന്ന പ്രദേശങ്ങളില്
നിന്ന് ആളുകളെ ഒഴിപ്പിക്കുന്നതായി അവര് പറഞ്ഞു. മതിയായ അളവില്
ഭക്ഷണസാധനങ്ങളും കുടിവെള്ളവും ശേഖരിക്കുന്നതിനും മറ്റ്
അവശ്യവസ്തുക്കളുടെ വിതരണത്തിനുമുള്ള എല്ലാ നടപടികളും
സ്വീകരിച്ചിട്ടുണ്ട്്. വൈദ്യുതി, ഫോണ് ബന്ധങ്ങള് തകരാരിലായാല്
പുന:സ്ഥാപിക്കുന്നതിനുള്ള ജീവനക്കാരുടെ സംഘങ്ങളും സജ്ജമാണ്.
സംസ്ഥാനങ്ങളുടെയും കേന്ദ്ര ഏജന്സികളുടെയും തയ്യാറെടുപ്പുകള് അവലോകനം
ചെയ്ത ക്യാബിനറ്റ് സെക്രട്ടറി, ചുഴലിക്കാറ്റിന്റെ സഞ്ചാരപഥത്തിലുള്ള
താഴ്ന്ന പ്രദേശങ്ങളില് നിന്ന് ആളുകളെ യഥാസമയം
മാറ്റിപ്പാര്പ്പിക്കുന്നതിനും അവശ്യ വസ്തുക്കളുടെയും ഭക്ഷണം,
കുടിവെള്ളം, മരുന്നുകള് തുടങ്ങിയവയുടെയും മതിയായ അളവിലുള്ള ലഭ്യത
ഉറപ്പാക്കണമെന്നും ആവശ്യപ്പെട്ടു. റോഡുകളിലെ തടസ്സങ്ങള് നീക്കുന്നതിനും
മറ്റ് അടിയന്തര പ്രവര്ത്തനങ്ങള്ക്കുമുള്ള സംഘങ്ങള് സജ്ജരായിരിക്കണം.
രണ്ടു സംസ്ഥാനങ്ങളിലും കൂടി ദേശീയ ദുരന്ത പ്രതികരണ സേനയുടെ 36 സംഘങ്ങളെ
ഇപ്പോള് വിന്യസിച്ചിട്ടുണ്ട്. വ്യോമസേനയുടെയും നാവിക സേനയുടെയും
വിമാനങ്ങളും കപ്പലുകളും കോസ്റ്റുഗാര്ഡും ദുരിതാശ്വാസ
പ്രവര്ത്തനങ്ങള്ക്കു സജ്ജമാണ്. വൈദ്യുതി, വാര്ത്താവിനിമയ
സംവിധാനങ്ങള്ക്ക് തകാറു സംഭവിച്ചാല് അറ്റകുറ്റപ്പണികള്ക്ക്
മേല്നോട്ടം വഹിക്കുന്നതിന് ബന്ധപ്പെട്ട മന്ത്രാലയങ്ങളിലെ ഉദ്യോഗസ്ഥരെ
സംസ്ഥാനങ്ങളില് നിയോഗിച്ചിട്ടുണ്ട്.
രാഷ്ട്രപതിയുടെ കാര്യാലയം
നീലം സഞ്ജീവ റെഡ്ഡിക്ക് അദ്ദേഹത്തിന്റെ ജന്മവാര്ഷികത്തിൽ രാഷ്ട്രപതി പ്രണാമം അർപ്പിച്ചു
ന്യൂഡൽഹി, മെയ് 19, 2020
രാഷ്ട്രപതി ശ്രീ രാം നാഥ് കോവിന്ദ് മുൻ രാഷ്ട്രപതി നീലം സഞ്ജീവ റെഡ്ഡിക്ക് അദ്ദേഹത്തിന്റെ ജന്മവാര്ഷികത്തിൽ ഇന്ന് രാഷ്ട്രപതി ഭവനിൽ പ്രണാമം അർപ്പിച്ചു. നീലം സഞ്ജീവ റെഡ്ഡിയുടെ ഛായാചിത്രത്തിന് മുന്നിൽ രാഷ്ട്രപതി പുഷ്പാഞ്ജലി അർപ്പിച്ചു
(Visitor Counter : 92
ധനകാര്യ മന്ത്രാലയം
ഡിവിഡന്റ് ഡിസ്ട്രിബ്യൂഷന് നികുതി നീക്കം ചെയ്യാന് ശുപാര്ശ; 25,000 കോടി രൂപ വരുമാന നഷ്ടം
ഇന്ത്യന് ഓഹരി വിപണിയുടെ ആകര്ഷണീയത വര്ദ്ധിപ്പിക്കുന്നതിനും വലിയൊരു വിഭാഗം നിക്ഷേപകര്ക്ക് ആശ്വാസമേകുന്നതിനും ഇന്ത്യയെ നിക്ഷേപയിടമായി മാറ്റുന്നതിനും ഡിവിഡന്റ് ഡിസ്ട്രിബ്യൂഷന് നികുതി നീക്കം ചെയ്യാന് കേന്ദ്ര ബജറ്റ് ശുപാര്ശ ചെയ്തു. ഡിവിഡന്റിനുള്ള നികുതി ഇനി അവ സ്വീകരിക്കുന്നവരില് നിന്ന് മാത്രമേ ഈടാക്കൂവെന്ന് ബജറ്റ് അവതരിപ്പിച്ചു കൊണ്ട് കേന്ദ്ര ധനമന്ത്രി പറഞ്ഞു. മാതൃ കമ്പനി അവരുടെ അനുബന്ധ കമ്പനിയില് നിന്ന് സ്വീകരിക്കുന്ന ലാഭവിഹിതത്തിന് ഇളവുകള് നല്കാനും ബജറ്റില് ശുപാര്ശയുണ്ട്. ഡിവിഡന്റ് ഡിസ്ട്രിബ്യൂഷന് ടാക്സ് നീക്കം ചെയ്യുന്നതിലൂടെ 25,000 കോടി രൂപയുടെ വാര്ഷിക വരുമാനമാണ് ഗവണ്മെന്റ് വേണ്ടെന്ന് വയ്ക്കുന്നത്. നിലവില് കമ്പനികള് അവരുടെ ഓഹരിയുടമകള്ക്ക് നല്കുന്ന ലാഭവിഹിതത്തിന് 15 ശതമാനം നിരക്കില് ഡിഡിടിയും സര്ചാര്ജ്ജും സെസ്സും നല്കുന്നുണ്ട്. ഊര്ജ്ജ മേഖലയിലേക്ക് നിക്ഷേപം ആകര്ഷിക്കുന്നതിനായി വൈദ്യുതോല്പ്പദനത്തില് ഏര്പ്പെട്ടിരിക്കുന്ന പുതിയ ആഭ്യന്തര കമ്പനികള്ക്ക് 15 ശതമാനത്തിന്റെ കണ്സഷനല് കോര്പ്പറേറ്റ് നികുതി നിരക്ക് ബാധകമാക്കാനും ബജറ്റ് ശുപാര്ശ ചെയ്യുന്നു. നിര്മ്മാണ രംഗത്തിന് കരുത്തേകാനായി ഈ രംഗത്തുള്ള പുതിയ ആഭ്യന്തര കമ്പനികള്ക്ക് കണ്സഷനല് കോര്പ്പറേറ്റ് നികുതിയായ 15 ശതമാനം 2019 സെപ്റ്റംബറില് പ്രഖ്യാപിച്ചിരുന്നു.
(വിദേശ ഗവണ്മെന്റുകളുടെ സോവറിന് വെല്ത്ത് ഫണ്ടുകള് വഴി നടത്തുന്ന നിക്ഷേപം പ്രോത്സാഹിപ്പിക്കുന്നതിനായി അടിസ്ഥാന വികസനത്തിലും നോട്ടിഫൈ ചെയ്യപ്പെട്ട മറ്റ് മേഖലകളിലും 2024 മാര്ച്ച് 31 ന് മുന്പായി നിക്ഷേപം നടത്തുന്ന വിദേശ നിക്ഷേപകര്ക്ക് പലിശ, ലാഭവിഹിതം, മൂലധന വളര്ച്ച തുടങ്ങിയവയിലൂടെ ഉണ്ടാകുന്ന വരുമാനത്തിന് 100 ശതമാനം നികുതി ഇളവ് നല്കാന് ബജറ്റ് ശുപാര്ശ ചെയ്യുന്നു. മൂന്ന് വര്ഷം ഇതിന് കുറഞ്ഞ ലോക്ക് ഇന് കാലാവധി ഉണ്ടാകും.
സഹകരണ സൊസൈറ്റികള്ക്ക് നിലവിലെ 30 ശതമാനം നികുതിക്ക് പകരം ഒരു കിഴിവുകളുമില്ലാതെ 22 ശതമാനം നികുതി തിരഞ്ഞെടുക്കാനുള്ള ഓപ്ഷനും ബജറ്റ് ശുപാര്ശ ചെയ്യുന്നു. കമ്പനികളെ പോലെ സഹകരണ സൊസൈറ്റികളെയും ഓള്ട്ടര്നേറ്റ് മിനിമം ടാക്സില് നിന്ന് ഒഴിവാക്കണമെന്നും കേന്ദ്രധനമന്ത്രി ശുപാര്ശ ചെയ്തു.
ഭവന വായ്പയുടെ പലിശയ്ക്ക് ഒന്നര ലക്ഷം രൂപയുടെ അധിക ഇളവ് കഴിഞ്ഞ ബജറ്റില് പ്രഖ്യാപിച്ചിരുന്നു. 2020 മാര്ച്ച് 31 നോ അതിനു മുന്പോ അനുവദിച്ച ഭവന വായ്പകള്ക്കായിരുന്നു ഈ ഇളവ് ബാധകം. കൂടുതല് പേര്ക്ക് ഇതിന്റെ ഗുണഫലം ലഭിക്കുന്നതിനായി ലോണ് അനുവദിക്കുന്ന തീയതി ഒരു വര്ഷം കൂടി നീട്ടാന് ബജറ്റ് ശുപാര്ശ ചെയ്യുന്നു. റിയല് എസ്റ്റേറ്റ് ഇടപാടുകളിലെ ബുദ്ധിമുട്ട് ലഘൂകരിക്കുന്നതിന് സര്ക്കിള് റേറ്റ് ലിമിറ്റ് 5 ശതമാനത്തില് നിന്ന് 10 ശതമാനമായി ഉയര്ത്താനും ബജറ്റ് ശുപാര്ശ ചെയ്യുന്നു.
SKY/BSN
ഊര്ജ്ജ മന്ത്രാലയം
അന്താരാഷ്ട്ര ഊർജ്ജ ഏജൻസിയുമായി  തന്ത്രപ്രധാന പങ്കാളിത്തം സംബന്ധിച്ച കരാർ ഇന്ത്യ ഒപ്പുവച്ചു
ന്യൂഡൽഹി, ജനുവരി 27, 2021
ഇന്ത്യ ഗവൺമെന്റും അന്താരാഷ്ട്ര ഊർജ്ജ ഏജൻസി അംഗരാഷ്ട്രങ്ങളും തമ്മിൽ തന്ത്രപ്രധാന പങ്കാളിത്തം സംബന്ധിച്ച ചട്ടക്കൂടിൽ 2021 ജനുവരി 27 നു ഒപ്പുവച്ചു.
പരസ്പര വിശ്വാസവും പങ്കാളിത്തവും ശക്തിപ്പെടുത്താനും, ആഗോള ഊർജ്ജ സുരക്ഷ, സുസ്ഥിരത, സ്ഥിരത എന്നിവ സാധ്യമാക്കാനും ലക്ഷ്യമിട്ടുള്ളതാണ് നീക്കം. വലിയതോതിലുള്ള അറിവ് കൈമാറ്റത്തിന് ഈ പങ്കാളിത്തം വഴിതുറക്കും. ഒപ്പം ഏജൻസിയുടെ മുഴുവൻ സമയ അംഗമായി ഇന്ത്യ മാറുന്നതിനും കരാർ സഹായകരമാകും.
ഇന്ത്യയുടെ ഭാഗത്തു നിന്നും ഊർജ സെക്രട്ടറി ശ്രീ സഞ്ജീവ് നന്ദൻ സഹായിയും, അന്താരാഷ്ട്ര ഊർജ്ജ ഏജൻസിക്കായി എക്സിക്യൂട്ടീവ് ഡയറക്ടർ ഡോക്ടർ ഫാത്തിഹ് ബിറോളുമാണ് കരാറിൽ ഒപ്പിട്ടത്.
IEA തന്ത്രപ്രധാന പങ്കാളി എന്ന തലത്തിൽ ഘട്ടംഘട്ടമായി ഇന്ത്യയുടെ ഉത്തരവാദിത്വങ്ങളും ഗുണഫലങ്ങളും വർദ്ധിപ്പിക്കുന്നത് അടക്കം, തന്ത്രപ്രധാന പങ്കാളിത്തം സംബന്ധിച്ച തീരുമാനങ്ങൾ IEA അംഗരാഷ്ട്രങ്ങളും ഇന്ത്യയും സംയുക്തമായി പിന്നീട് എടുക്കുന്നതാണ്.
(Visitor Counter : 219
സാമൂഹ്യനീതി, ശാക്തീകരണ മന്ത്രാലയം
കോവിഡ് 19 പരിശോധന കേന്ദ്രങ്ങള്, ക്വാറന്റൈന് കേന്ദ്രങ്ങള്, ആശുപത്രികള് എന്നിവിടങ്ങളില് ഭിന്നശേഷിക്കാര്ക്ക്  ആവശ്യമായ അടിസ്ഥാന സൗകര്യങ്ങള് ഉറപ്പാക്കണമെന്ന് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും നിര്ദ്ദേശം നല്കി കേന്ദ്ര സാമൂഹ്യ നീതി മന്ത്രാലയം
ഭിന്നശേഷിക്കാര്ക്കു  കോവിഡ് 19 പരിശോധന നടത്തുന്നതിനും ക്വാറന്റൈന് കേന്ദ്രങ്ങളിലും ചികിത്സക്കായി ആശുപത്രിയിലെത്തുമ്പോഴും ആവശ്യമായ അടിസ്ഥാന സൗകര്യങ്ങള് ഉറപ്പാക്കണമെന്ന് കേന്ദ്ര സാമൂഹ്യ നീതി മന്ത്രാലയം സംസ്ഥാനങ്ങള്ക്കും കേന്ദ്ര ഭരണ പ്രദേശങ്ങള്ക്കും നിര്ദ്ദേശം നല്കി.
സംസ്ഥാനങ്ങളിലെയും കേന്ദ്രഭരണ പ്രദേശങ്ങളിലെയും ചീഫ് സെക്രട്ടറിമാര്ക്ക് എഴുതിയ കത്തില്,കേന്ദ്ര സാമൂഹിക നീതി മന്ത്രാലയത്തിന് കീഴില് വരുന്ന ഭിന്നശേഷിക്കാരായ പൗരന്മാരെ ശാക്തീകരിക്കുന്ന വകുപ്പിന്റെ സെക്രട്ടറി ശ്രീമതി ശകുന്തള ഡി. ഗാംലിന്, കോവിഡ് 19 മഹാമാരിയെ നിയന്ത്രിക്കുന്നതിനുള്ള നിരവധി കേന്ദ്രങ്ങളെ, കണ്ടെയ്ന്മെന്റ് യൂണിറ്റുകള്, ഐസൊലേഷന് കേന്ദ്രങ്ങള്, പരിശോധന ലാബുകള് എന്നിവയായി ക്രമീകരിച്ചിരിക്കുന്നതായി അറിയിച്ചു. ഭിന്നശേഷിക്കാരുടെ കുറഞ്ഞ രോഗ പ്രതിരോധ ശേഷി മാത്രമല്ല, ഇത്തരം കേന്ദ്രങ്ങളിലെ സൗകര്യങ്ങളുടെ അപര്യാപ്തതയും നിലവില് പ്രതിസന്ധിയാകുന്നുണ്ട്.
ഭിന്നശേഷിക്കാര്ക്കു ലഭ്യമാകും വിധത്തില് വിവരങ്ങള് പ്രചരിപ്പിക്കല്, ചികിത്സാ മുന്ഗണന, സംരക്ഷണം, ആരോഗ്യകരമായ ജീവിതം, പരിചരണം നല്കുന്നവര്, സേവനദാതാക്കള്, ആംഗ്യ ഭാഷാ വിദഗ്ധരുടെ സേവനം തുടങ്ങിയവ സംബന്ധിച്ച മാര്ഗനിര്ദേശങ്ങള് ഇതിനകം വകുപ്പ് പ്രസിദ്ധീകരിച്ചിട്ടുണ്ട്. കൂടാതെ, ശാരീരിക പ്രത്യേകതകള്ക്ക് അനുസൃതമായി കോവിഡ് 19 പരിശോധന, ക്വാറന്റൈന് സൗകര്യങ്ങള്, ആശുപത്രികൾ , ആരോഗ്യകേന്ദ്രങ്ങൾ എന്നിവിടങ്ങളിൽ സൗകര്യങ്ങൾ ഏർപ്പെടുത്തണം.
ഇത്തരം കാര്യങ്ങളില് അടിയന്തര ശ്രദ്ധ പതിപ്പിക്കണമെന്ന് സംസ്ഥാനങ്ങള്ക്കും കേന്ദ്ര ഭരണ പ്രദേശങ്ങള്ക്കും നിര്ദേശം നല്കിയിട്ടുണ്ട്. ഈ മഹാമാരിയുടെ പ്രതിസന്ധി ഘട്ടത്തില് ഭിന്നശേഷിക്കാര്ക്ക് അസൗകര്യങ്ങളൊന്നും ഉണ്ടാകില്ല എന്ന് ഉറപ്പുവരുത്തണം. രോഗനിര്ണയത്തിനും മറ്റുമുള്ള എല്ലാ സംവിധാനങ്ങളും- സാനിറ്റൈസര് ഡിസ്പെന്സര്, കൈയുറകള്, സോപ്പ്, വാഷ് ബേസിന് മുതലായവ- ഭിന്നശേഷിക്കാര്ക്ക് എത്തിച്ചേരാന് പറ്റുന്ന വിധത്തില് ക്രമീകരിക്കണം, പ്രത്യേകിച്ചും വീല്ചെയറില് സഞ്ചരിക്കുന്നവര്ക്ക്. ഇത്തരത്തിലുള്ള മറ്റു പല സൗകര്യങ്ങളും ഏർപ്പെടുത്തണമെന്നാണ് നിർദേശം.
പ്രധാനമന്ത്രിയുടെ ഓഫീസ്
മുന് ലോകസഭാ സ്പീക്കര് ശ്രീ. സോമനാഥ് ചാറ്റര്ജിയുടെ നിര്യാണത്തില് പ്രധാനമന്ത്രിയുടെ അനുശോചനം
(മുന് ലോകസഭാ സ്പീക്കറും പാര്ലമെന്റ് അംഗവുമായിരുന്ന ശ്രീ. സോമനാഥ് ചാറ്റര്ജിയുടെ നിര്യാണത്തില് പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു.
'ഇന്ത്യന് രാഷ്ട്രീയത്തിലെ അതികായനായിരുന്നു മുന് എം.പി. യും സ്പീക്കറുമായിരുന്ന ശ്രീ. സോമനാഥ് ചാറ്റര്ജി. ദരിദ്രരുടെയും, ആലംബമില്ലാത്തവരുടെയും കരുത്തുറ്റ ശബ്ദമായിരുന്ന അദ്ദേഹം നമ്മുടെ പാര്ലമെന്ററി ജനാധിപത്യത്തെ കൂടുതല് സമ്പന്നമാക്കി. അദ്ദേഹത്തിന്റെ ദേഹവിയോഗത്തില് അതിയായി ദുഖിക്കുന്നു. അദ്ദേഹത്തിന്റെ കുടുംബത്തോടും, അനുയായികളോടുമൊപ്പമാണ് എന്റെ ചിന്തകള്' പ്രധാനമന്ത്രി പറഞ്ഞു.
രാജ്യരക്ഷാ മന്ത്രാലയം
രക്ഷാമന്ത്രി ശ്രീ രാജ്നാഥ് സിംഗ് ഫ്രഞ്ച് സായുധസേനാ മന്ത്രിയുമായി സംസാരിച്ചു
(ന്യൂഡൽഹി , ജൂൺ 02, 2020
രക്ഷാമന്ത്രി ശ്രീ രാജ്നാഥ് സിംഗ് ഫ്രഞ്ച് സായുധസേനാ മന്ത്രി ഫ്ലോറൻസ് പാർലിയുമായി ടെലിഫോൺ സംഭാഷണം നടത്തി. കോവിഡ് 19 സാഹചര്യം, പ്രാദേശിക സുരക്ഷ എന്നിവയുൾപ്പെടെ ചർച്ച ചെയ്യുകയും ഇന്ത്യയും ഫ്രാൻസും തമ്മിലുള്ള ഉഭയകക്ഷി പ്രതിരോധ സഹകരണം ശക്തിപ്പെടുത്താൻ ധാരണയാവുകയും ചെയ്തു.
കോവിഡ് 19 വെല്ലുവിളികൾക്കിടയിലും റാഫേൽ വിമാനം യഥാസമയം വിതരണം ചെയ്യാനുള്ള പ്രതിജ്ഞാബദ്ധത ഫ്രാൻസ് ആവർത്തിച്ച് വ്യക്തമാക്കി.
2020 മുതൽ 2022 വരെ ഇന്ത്യൻ ഓഷ്യൻ നേവൽ സിമ്പോസിയത്തിന്റെ  ഫ്രാൻസിന്റെ ചെയർമാൻ പദവി രാജ്യരക്ഷാമന്ത്രി സ്വാഗതം ചെയ്തു. ഇന്ത്യൻ മഹാസമുദ്ര മേഖലയിലെ 2018 ലെ ഇന്ത്യ–- -ഫ്രാൻസ് സംയുക്തവിഷൻ നിറവേറ്റുന്നതിന് യോജിച്ച് പ്രവർത്തിക്കാൻ ഇരുവരും ധാരണയായി .
പ്രധാനമന്ത്രിയുടെ ഓഫീസ്
പ്രഗതിയിലൂടെ പ്രധാനമന്ത്രി ആശയവിനിമയം നടത്തി
പ്രതികരണാത്മകമായ ഭരണത്തിനും സമയബന്ധിതമായ നടത്തിപ്പിനും ഉദ്ദേശിച്ചുള്ള ഐ.സി.ടി. അധിഷ്ഠിത ബഹുതല വേദിയായ പ്രഗതിയിലൂടെ തന്റെ 29ാമത് ആശയവിനിമയം പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് നടന്നു.
(ടെലികമ്മ്യൂണിക്കേഷന് മേഖലയുമായി ബന്ധപ്പെട്ട പരാതികള്ക്കു പരിഹാരം കണ്ടെത്തുന്നതില് ഉണ്ടായിട്ടുള്ള പുരോഗതി പ്രധാനമന്ത്രി പരിശോധിച്ചു. അടുത്തിടെ നടത്തപ്പെട്ട സാങ്കേതിക വിദ്യാപരമായ ഇടപെടലുകള് ഉള്പ്പെടെ ഇക്കാര്യത്തില് ഉണ്ടായിട്ടുള്ള പുരോഗതി അദ്ദേഹം മുമ്പാകെ വിശദീകരിക്കപ്പെട്ടു. ഏറ്റവും നൂതനമായ സാങ്കേതികവിദ്യാധിഷ്ഠിത പരിഹാരങ്ങള് അടിസ്ഥാനമാക്കിയാവണം ടെലികോം മേഖലയിലെ പ്രശ്നങ്ങള്ക്കു പരിഹാരം കണ്ടെത്തുന്നതെന്നു പ്രധാനമന്ത്രി നിര്ദേശിച്ചു. ഉപഭോക്താക്കള്ക്കു പരമാവധി സംതൃപ്തി ലഭ്യമാക്കാന് സേവനദാതാക്കള്ക്കു സാധിക്കണമെന്ന് അദ്ദേഹം ഊന്നിപ്പറഞ്ഞു.
ഇതുവരെ നടന്ന 28 പ്രഗതി യോഗങ്ങളില് ആകെ അവലോകനം ചെയ്യപ്പെട്ടത് 11.75 ലക്ഷം കോടിയിലേറെ രൂപയുടെ നിക്ഷേപമുള്ള പദ്ധതികളാണ്. പല മേഖലകളിലും പൊതുജനങ്ങളുടെ പരാതികള് കൈകാര്യം ചെയ്യുന്നതിലെ പുരോഗതിയും അവലോകനം ചെയ്യപ്പെട്ടു.
ഇന്നു നടന്ന 29ാമതു യോഗത്തില് റെയില്വേ, നഗരവികസനം, റോഡ്, ഊര്ജം, കല്ക്കരി മേഖലകളിലെ എട്ടു പ്രധാന അടിസ്ഥാനസൗകര്യ പദ്ധതികളുടെ പുരോഗതി പ്രധാനമന്ത്രി വിലയിരുത്തി. ഉത്തര്പ്രദേശ്, ജമ്മു കശ്മീര്, ഹരിയാന, ഗുജറാത്ത്, മഹാരാഷ്ട്ര, കര്ണാടക, ഝാര്ഖണ്ഡ്, ഒഡിഷ, പശ്ചിമ ബംഗാള് എന്നിവ ഉള്പ്പെടെയുള്ള സംസ്ഥാനങ്ങളില് ഉള്ളതാണ് ഈ പദ്ധതികള്.
പ്രധാനമന്ത്രി ഖനീജ് ക്ഷേത്ര കല്യാണ് യോജനയുടെയും വിശേഷിച്ച് ജില്ലാ മിനറല്സ് ഫൗണ്ടേഷന്സിന്റെയും പ്രവര്ത്തനത്തില് ഉണ്ടായിട്ടുള്ള പുരോഗതി ശ്രീ. നരേന്ദ്ര മോദി പരിശോധിച്ചു. ധാതുക്കള് ലഭ്യമായ പല ജില്ലകളിലും ആവശ്യത്തിനു വിഭവങ്ങള് ലഭ്യമാണെന്നു വിലയിരുത്തിയ അദ്ദേഹം, ഇതില്നിന്നു ലഭിക്കുന്ന വരുമാനം ഈ ജില്ലകളിലെ ജനങ്ങളുടെ ജീവിതത്തിന്റെ മേന്മ വര്ധിപ്പിക്കുന്നതിനും അവരുടെ ജീവിതം അയത്നലളിതമാക്കി മാറ്റുന്നതിനുമായി വിനിയോഗിക്കപ്പെടുന്നു എന്ന് ഉറപ്പുവരുത്തണമെന്നു കേന്ദ്ര, സംസ്ഥാന ഉദ്യോഗസ്ഥരോട് ആഹ്വാനം ചെയ്തു. ഈ ജില്ലകളില് വികസനം കാംക്ഷിക്കുന്നവയെ വികസനപരമായ കടുത്ത അപര്യാപ്തതകളില്നിന്ന് ഉയര്ത്തുന്നതിനുള്ള അവസരമാണ് ഇതെന്നും പ്രധാനമന്ത്രി ഓര്മിപ്പിച്ചു.
ധനകാര്യ മന്ത്രാലയം
ആദായനികുതി ഫോമുകൾ 15 സിഎ / 15 സിബി എന്നിവയുടെ ഇലക്ട്രോണിക് ഫയലിംഗിൽ സിബിഡിടി കൂടുതൽ ഇളവ് നൽകുന്നു
1961 ആദായനികുതി നിയമം അനുസരിച്ച്, ഫോം 15 സിഎ / 15 സിബി ഇലക്ട്രോണിക് ആയി നൽകേണ്ടതുണ്ട്. നിലവിൽ, നികുതിദായകർ ഫോം 15 സിബിയിലെ ചാർട്ടേഡ് അക്കൗണ്ടന്റ് സർട്ടിഫിക്കറ്റിനൊപ്പം ഫോം 15 സിബി, ബാധകമായ ഇടങ്ങളിലെല്ലാം ഇ-ഫയലിംഗ് പോർട്ടലിൽ, ഏതെങ്കിലും വിദേശ പണമടയ്ക്കലിനായി അംഗീകൃത ഡീലർക്ക് പകർപ്പ് സമർപ്പിക്കുന്നതിന് മുമ്പ് അപ്ലോഡ് ചെയ്യുന്നു.
www.incometax.gov.in എന്ന പോർട്ടലിൽ ആദായനികുതി ഫോമുകൾ 15CA / 15CB ഇലക്ട്രോണിക് ഫയലിംഗിൽ നികുതിദായകർ റിപ്പോർട്ടുചെയ്ത ബുദ്ധിമുട്ടുകൾ കണക്കിലെടുത്ത്, നികുതിദായകർക്ക് 15CA / 15CB ഫോമുകൾ മാനുവൽ ഫോർമാറ്റിൽ അംഗീകൃത ഡീലർക്ക് 2021 ജൂൺ 30 വരെ സമർപ്പിക്കാമെന്ന് നേരത്തെ സിബിഡിടി തീരുമാനിച്ചിരുന്നു.
മേൽപ്പറഞ്ഞ തീയതി 2021 ജൂലൈ 15 വരെ നീട്ടാൻ തീരുമാനിച്ചു. അതിന്റെ അടിസ്ഥാനത്തിൽ നികുതിദായകർക്ക് ഇപ്പോൾ ആ ഫോമുകൾ മാനുവൽ ഫോർമാറ്റിൽ അംഗീകൃത ഡീലർമാർക്ക് 2021 ജൂലൈ 15 വരെ സമർപ്പിക്കാം. അംഗീകൃത ഡീലർമാർ അത്തരം ഫോമുകൾ 2021 ജൂലൈ 15 വരെ സ്വീകരിക്കാൻ നിർദ്ദേശിച്ചിട്ടുണ്ട് . വിദേശ പണമയയ്ക്കലിനായി. ഡോക്യുമെന്റ് ഐഡന്റിഫിക്കേഷൻ നമ്പർ ജനറേറ്റ് ചെയ്യുന്നതിനായി ഈ ഫോമുകൾ പിന്നീടുള്ള തീയതിയിൽ അപ്ലോഡ് ചെയ്യുന്നതിന് പുതിയ ഇ-ഫയലിംഗ് പോർട്ടലിൽ ഒരു സൗകര്യം നൽകും.